kardosdrur/scandi-wiki huggingface dataset:
Elia Kazan

Elia Kazan (7. september 1909 – 28. september 2003) var en amerikansk teater- og filminstruktør.

Elia Kazancıoğlu blev født i Konstantinopel. Hans familie udvandrede til USA i 1913. Han var medlem af USA's kommunistiske parti i 1934-36. Under McCarthyismens antikommunistiske forfølgelser omkring 1950 blev Kazan indkaldt som vidne for House Un-American Activities Committee, hvor han vidnede mod nogle af sine kolleger i filmbranchen. Dette blev aldrig glemt og tilgivet af alle, så da Kazan i 1999 modtog en æresoscar reagerede mange negativt eller køligt.

Kazan instruere flere skuespil af Tennessee Williams, og senere deres filmversioner.

Udvalgte film 
 Mand og mand imellem (Gentleman's Agreement) (1947)
 Omstigning til Paradis (A Streetcar Named Desire) (1951)
 I storbyens havn (On the waterfront) (1954)
 Øst for paradis (East of Eden) (1955)
 Feber i blodet (Splendor in the Grass) (1961)
 Amerika, Amerika (America, America) (1963)

Eksterne henvisninger 

 

Filminstruktører fra USA
Hollywood Walk of Fame
Golden Globe for bedste instruktør
Personer fra Istanbul
Oscar for bedste instruktør
Patricia Highsmith

Mary Patricia Highsmith (19. januar 1921 – 4. februar 1995) var en amerikansk forfatter.

Liv 
Mary Patricia Plangman blev født i Texas. Hendes forældre blev skilt, før hun blev født.

Hendes første roman, Strangers on a Train, blev filmatiseret af Alfred Hitchcock og udsendt som film i 1951 under titlen Strangers on a Train (på dansk Farligt møde). Hun flyttede til Europa i 1963.

Udvalgt bibliografi 
 Strangers on a Train (dansk: Farligt møde) (1950; filmatiseret af Alfred Hitchcock i 1951)
 The Price of Salt (1953, under aliasset "Claire Morgan")
 The Talented Mr. Ripley (1955; filmatiseret af René Clément i 1960 og udsendt på dansk under titlen Kun solen var vidne og af Anthony Minghella i 1999 under titlen The Talented Mr. Ripley)
 The Cry of the Owl (1962; filmatiseret af Claude Chabrol i 1988)
 Ripley's Game (Tom Ripleys spil, 1974, filmatiseret at Wim Wenders i 1977 og af Liliana Cavani i 2002)
 Little Tales of Misogyny (1974)

Krimiforfattere fra USA
Thrillerforfattere fra USA
Novelleforfattere fra USA
Romanforfattere fra USA
Satirikere fra USA
Pave Bonifatius 1.

Bonifatius 1. (død 4. september 422) var den 42. pave i den romerskkatolske kirke fra 28. december 418 efter pave Zosimus 1.s død.

Paver
Missoula

Missoula er en amerikansk by og administrativt centrum i det amerikanske county Missoula County, i staten Montana. I 2000 havde byen et indbyggertal på .

Ekstern henvisning 
Missoulas hjemmeside (engelsk)

Byer i Montana
Filet'en

Filet’en er en lille samling af ca. 80 forskellige slags træer beliggende i skoven Farum Lillevang ved Farum. Træerne stammer hovedsageligt fra Europa, Nord-Amerika og Asien. Området har sit navn fordi det tilplantede areal har form som en filet.

Samlingen er startet af skovrider, Just Holten, i 1930’erne.

Skov og Naturstyrelsen har udgivet en folder om området der kan hentes på deres hjemmeside http://www.skovognatur.dk 

 

Arboreter
Kultur i Farum
Bygninger, konstruktioner og anlæg i Farum
Landskabstræet

Landskabstræet er en lille samling af ca. 50 forskellige slags træer, som alle bruges i Danmark. Området har sit navn, fordi det tilplantede areal set fra luften har form som et træ med 52 blade.

Samlingen er startet af organisationen Plant et Træ i 1995.

Samlingen er omtalt på Skov- og Naturstyrelsens folder om Kongelunden, der kan hentes på deres hjemmeside http://www.skovognatur.dk

Amager
Arboreter
Hulspidsprojektil

Hulspidsprojektil (engelsk: hollow point) populært kaldet dum dum-kugle er et projektil, der i stedet for at være stumpt eller spidst er udhulet i spidsen.  Herved bremses projektilet kraftigt ved anslaget, hvorved det udvider sig kraftigt i tværdiameter, hvilket medfører stor ødelæggelse af det væv som projektilet rammer.  

Fysisk er der tale om at den kinetiske energi (bevægelsesenergien) omdannes til mekanisk energi (vævet skubbes kraftigt til siden). I stedet for at penetrere (indtrængen) målet, flænser de kroppen i stykker og efterlader betydeligt større smerte end konventionel ammunition. 

Dum-dum-projektiler er forbudt i krig iflg. Haag-konventionen. Den humanitære folkeret forbyder brugen af kuglerne i krig. De har været forbudt siden 1899. 

Dum-dum kuglen blev oprindelig opfundet med henblik på større dødelighed til gengæld for mindre præcision og rækkevidde, dvs. af ballistiske hensyn (se ballistik). Præsident John F. Kennedy blev skudt med denne type ammunition fra en riffel. Anders Behring Breivik benyttede ligeledes denne type ammunition under terrorangrebet på Utøya den 22. juli 2011.

"Dum dum"-navnets oprindelse
Ammunitionenstypen har fået tilnavnet "dum dum" efter at briterne producerede den til deres våbenarsenal i Dum Dum i Kolkata (tidligere Calcutta) i Vestbengalen.  Til dette våbenarsenal blev der lavet flere forskellige udvidelsespatroner til geværet .303 Britisk, herunder blødspidsede og hulspidsede projektiler.

Disse var dog ikke de første udvidelsespatroner, da hulspidsprojektiver var almindeligt benyttet til jagt på tyndhudede dyr, allerede fra midten af 1870'erne. Brugen af udtrykket "dum dum-kugler" anses af nogle som slang.  Våbenproducenter benytter mange forskellige udtryk til at beskrive typen af udvidelsespatronen, selvom de fleste falder ind under hulspidsprojektilet eller blødspidsprojektilet.

Referencer 

Ammunition
Våben
Projektiler

it:Proiettili JHP
ja:弾丸#弾丸の種類
Marquette (Michigan)

Marquette er en amerikansk by og admistrativt centrum i det amerikanske county Marquette County, i staten Michigan. I 2000 havde byen et indbyggertal på .

Ekstern henvisning 

 Marquettes hjemmeside (engelsk)

Byer i Michigan
Kanton Zug

Kanton Zug er en kanton i Schweiz. Hovedstaden hedder Zug ligesom kantonen. Mod nord grænser kantonen Zug mod Zürich, mod syd til Schwyz, mod sydvest til Luzern og mod vest til Aargau.

Zug var et de otte områder, der sluttede sig til det schweiziske edsforbund inden 1353.

Kantoner i Schweiz
Kanton Fribourg

Kanton Fribourg er en kanton i Schweiz. Hovedstaden hedder Fribourg ligesom kantonen.  Mod nord og øst grænser kantonen Fribourg til Bern, mod syd og vest til Vaud. Mod nordvest grænser kantonen til søen Lac de Neuchâtel. På den anden side af søen ligger Neuchâtel.

Fribourg har tre eksklaver i Vaud og én i Bern, mens Bern har to enklaver i Fribourg.

Kantoner i Schweiz
Ribus

RiBus var en dansk bus-operatør baseret i Ribe Amt. I juli 2002 indgav RiBus sin konkursbegæring.

Konflikt 

RiBus blev landskendt i 1994, da virksomheden blev centrum for en af de mest langvarige og voldsomme faglige konflikter i Danmarkshistorien.

Konflikten, der varede i 268 dage, startede 10. februar 1994 med at buschafførerne i Esbjerg gennemførte en strejke i forbindelse med udliciteringen af busdriften i amtet. Chaufførerne hævdede at RiBus, der vandt licitationen, tilbød dem væsentligt forringede løn- og arbejdsforhold. Chaufførerne blev fyret som konsekvens af strejken.

Konflikten blev intensivt dækket i de danske medier, eftersom de fyrede chaufførers blokader af skruebrækker-chaufførerne ofte udviklede sig til deciderede gadekampe mellem demonstranter og politi. Desuden blev der øvet hærværk mod både busser og på flere privatpersoners adresser.

Chaufførerne blev støttet fra mange sider. Fagbevægelsen støttede kampen i dens indledende fase, og der blev foranstaltet store solidaritetsaktioner i hele landet. Desuden blev blokadevagterne ofte støttet af tilrejsende fagforenings- og venstrefløjsaktivister.

Eksterne kilder/henvisninger 
 
 RiBus konflikten dag for dag

Busselskaber i Danmark
Ophørt i 2002
Kanton Solothurn

Kanton Solothurn er en kanton i det nordvestlige Schweiz. Hovedstaden hedder Solothurn ligesom kantonen.  Mod syd og sydvest grænser kantonen Solothurn til Bern, i vest til Jura, i øst til Aargau og i nord til Basel-Landschaft.

Solothurn har to eksklaver mellem Basel-Landschaft og Frankrig og en tredje i Bern.

Kantoner i Schweiz
Franciskanerklostret i Kolding

Franciskanerklostret i Kolding er grundlagt af Franciskanerordenen i 1288. Det var et gråbrødrekloster, beliggende ved nuværende Munkegade og Klostergade. Bygningerne eksisterer ikke mere i dag.

Det var den tidligere ridder Henrik Dulmer, der selv var blevet munk, som grundlagde klosteret på sin egen grund. Det blev udbygget flere gange, og dets udformning kendes ikke, men det vides, at klosteret indeholdt bl.a. en nordlig fløj, der udgjordes af klosterkirken, Vor Frue Kirke, der lå i den østlige ende af Klostergade, mens de andre bygninger har indeholdt kapitelsal, spisesal, sovesal, sygesal, munkenes celler osv.
. Denne orden satte sit præg på Kolding, hvilket kan ses på navngivningen af flere gader/områder: Munkensdam, Gråbrødregade, Klostergade og Munkegade. Efter Reformationen blev munkene forvist, og kronen overtog klosteret og dets besiddelser. Omkring 1550 var bygningerne væk, og det hele solgt eller uddelegeret.

Kilder og referencer 

Religiøse bygninger
Tidligere danske klostre
Bygninger, konstruktioner og anlæg i Kolding
Etableret i 1288
Fagbevægelse

"Fagbevægelse" er en fællesbetegnelse for organisationer der organiserer arbejdere/lønmodtagere i fagforeninger og fagforbund. Disse foreninger og forbund repræsenterer arbejderne i forhandlinger med arbejdsgiverne, og støtter arbejderne i eventuelle konflikter med arbejdsgiverne.

Fagbevægelsen i Danmark 

De danske fagforeninger organiserer arbejderne efter deres professionelle fag på tværs af virksomheder, i modsætning til visse andre landes fagbevægelser, hvor arbejderne i en virksomhed organiserer sig i en bestemt fagforening (engelsk: union) uanset fag.

Den danske fagbevægelse består af en lang række fagforeninger og fagforbund, der er organiseret i hovedorganisationer, der fungerer som paraplyer for den samlede fagbevægelse. De vigtigste hovedorganisationer er FH (tidligere LO og FTF) og Akademikerne. 

Forbundene under FH (Fagbevægelsens Hovedorganisation) betegnes undertiden som "den røde fagbevægelse" i kraft af organisationens traditionelle sammenhæng med arbejderpartierne – især Socialdemokraterne.

Som parallel til "den røde fagbevægelse" nævnes de såkaldt "gule" fagforeninger, bl.a. Kristelig Fagbevægelse. Disse er ofte karakteriseret ved, at de afskriver sig retten til kollektive kampskridt – eksempelvis strejker og blokader.

Mindre end 70 % af lønmodtagerne i Danmark er organiseret i en fagforening, eksklusive de "gule" 58 % (2015).

Kildehenvisninger 

Arbejdsmarkedet
Vitek

Vitek var et ungdomsprogram om teknik og naturvidenskab, der blev sendt på Danmarks Radio i 1980'erne. Værten var Egon Schmidt.

I Gustne Gensyn fra 2006, blev programmet parodieret under navnet Lexitek med Michael "MC" Christiansen som vært.

I marts/april 2008 lagde Danmarks Radio et klip fra Vitek på deres hjemmeside DR Bonanza, og i dag kan man finde ni hele udsendelser på DR's hjemmeside.

Den 6. marts 2013 genopstod Vitek i nyt format, som en del af DR2s eftermiddagsaktualitetsprogram DR2 Dagen med Frederikke Ingemann og Jakob Illeborg som værter.

Eksterne henvisninger 
Vitek på DR Bonanza  

DR-programmer
Ebbe Traberg

Ebbe Traberg (født 1. september 1932 i Ringsted, død 9. maj 1996 i Spanien) var en dansk forfatter og journalist. Det meste af sit voksne liv levede han i Spanien, hvor han bl.a. producerede TV-programmer om jazz for TVE. Til danske aviser, herunder Tipsbladet og Information skrev han artikler og kommentarer om spansk politik, kultur og sport. Traberg var en skattet vært og guide for danske kulturpersonligheder, f.eks. for Klaus Rifbjerg, da denne under Franco-regimet samlede stof til bøgerne Med solen i ryggen og Til Spanien. Han har også bidraget til flere af Jørgen Leths film, hvoraf en simpelthen hedder "Traberg". Traberg har selv skabt dokumentarfilm, f.eks. om den baskiske boldsport pelota.

Landsbyen Ezcaray i det sydlige Rioja, hvor Ebbe Traberg tilbragte sine somre, har siden hans død dannet ramme om en årlig jazzfestival til hans minde.

Bogliste 
 EPISODIOS. Escritos sobre Jazz. Logroño -2005 
 Bortrejst – 1991
 Forlænget Frist – 1973

Referencer

Eksterne henvisninger 
 www.jazzdezcaray.com Festival de Jazz de Ezcaray Ebbe Traberg Memorial 
 

Journalister fra Danmark
Faglitterære forfattere fra Danmark
Journalister ved Dagbladet Information
Dansksprogede forfattere fra Danmark
Personer fra Ringsted
S-359 (U359)

S-359 var en russisk Whiskey-klasse ubåd, der  blev bygget i 1953 og var i aktiv tjeneste indtil 1989. Den blev anskaffett af et dansk ungdomsaktiveringsprojekt, der ville lave den om til et kultursted og turistattraktion. I Danmark blev den ofte omtalt som U359.

Historie
Det Rullende Galleri i Kolding, var et ungdomsaktiveringsprojekt, der i 1991 spurgte den daværende præsident af Sovjetunionen Gorbatjov, om han ville donere en ubåd, som symbol på fred mellem øst og vest. Med i aftalen var, at den skulle istandsættes via aktiveringsprojektet og sidenhen bruges som kultursted og turistattraktion. Gorbatjov gik med på ideen og efter 3 års vanskeligt bureaukrati, ankom S-359 endelig til Kolding i 1994. Da S-359 kom op af vandet og blev placeret på en flydepram, så man hvor stor den egentlig var; ubåden var en Whiskey V type, 76 m lang, 6,3 m bred og 11 m høj og med en vægt på 1080 tons. Den endelige placering skulle være Marina Syd, men beboerne i området protesterede og mange borgere var generelt enige om protesterne. Den ville virke for voldsom for området.

Efter en stor presseomtale og debat om økonomien og selve placeringen, forærede Kolding i 1997 ubåden til Nakskov Kommune. Her skabte ubåden endnu en gang splid. Denne gang mellem Nakskov Kommune og selve ubådsfonden, da planerne om et oplevelsescenter ved ubåden, ikke blev realiseret. Ubådsfonden ville så flytte til Frederikshavn, men Nakskov Kommune ville ikke samarbejde. Den fungerede som turistattraktion i Nakskov indtil 2010. Til sidst blev den i april 2011 bugseret til Frederikshavn, for at blive hugget op til jernskrot..

Kilder og referencer

Undervandsbåde fra Sovjetunionen
Museumsskibe
Basel-Stadt

Basel-Stadt er en kanton i Schweiz. Med et areal på er det den arealmæssigt mindste kanton i Schweiz. Hovedstaden er Basel. Kantonen ligger på begge sider af Rhinen og grænser til Frankrig mod vest, til Tyskland mod øst og kantonen Basel-Landschaft mod syd.

Indtil 1833 udgjorde Basel-Stadt sammen med Basel-Landschaft kantonen Basel. Før 1999 blev de to kantoner betegnet som halvkantoner, der hver havde en halv stemme i det schweiziske Ständerat. Da begrebet halvkanton imidlertid blev fjernet fra Schweiz' grundlov i 1999, har Basel-Stadt nu én stemme i Ständerat (mens de fleste andre kantoner har to stemmer).

Basel-Stadt var sammen med kantonerne Genève og Zürich blandt de tidligste områder i Europa til at udgive frimærker, og kanton-frimærket fra Basel-Stadt, kendt som Baselduen, udkom således 1. juli 1845 og var gyldigt frem til 30. september 1854, hvor det forinden var afløst af frimærker gældende for hele landet efter etablering af det samlede Schweiziske postvæsen i 1849.

Henvisninger 

Kantoner i Schweiz
Basel-Landschaft

Basel-Landschaft er en kanton i Schweiz. Hovedstaden er  Liestal. Mod nordvest grænser kantonen til Frankrig, mod nord til Basel-Stadt og Tyskland, mod øst til Aargau, mod syd til Solothurn og mod sydvest til Jura

Indtil 1833 udgjorde Basel-Landschaft sammen med Basel-Stadt kantonen Basel. Før 1999 blev de to kantoner betegnet som halvkantoner, der hver havde en halv stemme i det schweiziske Ständerat. Da begrebet halvkanton imidlertid blev fjernet fra Schweiz' grundlov i 1999, har Basel-Landschaft nu én stemme i Ständerat (mens de fleste andre kantoner har to stemmer).

Henvisninger 

Kantoner i Schweiz
Proletar

Proletar (fra latin proles, "efterkommer" eller "barn") bruges om en lavere socialklasse – proletariatet.

Oprindeligt var en proletar en beskrivelse af en person fra den laveste, ejendomsløse klasse i det antikke Rom. Proletarer havde ikke råderet over andet end deres børn. Proletarer adskilte sig fra slaverne ved, at de havde statsborgerlige rettigheder.

Betegnelsen var udelukkende nedsættende, til Karl Marx brugte begrebet sociologisk om arbejderklassen. Proletariat er i marxistisk terminologi defineret ved dem, der ikke ejer deres egne produktionsmidler.

Proletar bruges nedsættende om fattige og er brugt i hiphop af Den Gale Pose på albummet Sådan Er Reglerne og af Suspekt, der i 2007 udgav singlen "Proletar". I matador tv serien ser man Lauritz Jensen, som er kommunist jernbanearbejder på Korsbæk Station og han bliver af sine venner kaldt ‘Røde’. Han lever og ånder for sine politiske idealer og ser positivt på marxistisk terminologi. Han har altid tænkt sig at leve som proletar (matador tv serien episode 21).

Se også 
 Flipproletar

Samfund
Sociale klasser i antikkens Rom
Sociale klasser indenfor marxisme
Arendsee (Altmark)

Arendsee (Altmark) er en lille by ved søen af samme navn, Arendsee i den tyske delstat Sachsen-Anhalt.
Den ligger øst for Salzwedel i landskabet Altmark, og hører under Altmarkkreis Salzwedel.

Geografi 
Byen ligger i den nordlige del af Altmark på sydkysten af søen Arendsee, der er den største og dybeste af de naturlige søer i Sachsen-Anhalt. Kun få kilometer væk ligger grænsen til delstaterne Niedersachsen og Brandenburg.

Galleri

Bydele 
 Genzien
 Gestien

Eksterne henvisninger 

 Verwaltungsgemeinschaft Arendsee
Star Star

"Star Star" er en sang fra The Rolling Stones som findes på deres 1973 album Goats Head Soup. 

“Star Star” er en simpel rock sang, der blev skrevet af Mick Jagger og Keith Richards, men hovedsagelig en Jagger komposition. Sangen er en af de mest saftige sange i bandets katalog, og sangen havde originalt titlen ”Starfucker”, men Ahmet Ertegun, (Atlantic Records var distributør for Rolling Stones Records på det tidspunkt), insisterede på at ændre titlen . Ved diskussioner om sangen bruger bandmedlemmerne altid sangens oprindelige titel. 

I 1970'erne var The Stones image blevet tiltagende dekadente, styrkede af fortællinger om backstage udskejelser, fra blandt andre Robert Frank historiske dokumentar Cocksucker Blues. "Star Star" er det bedste bevis på dette image, og det ville ikke blive gentaget igen af The Stones før udgivelsen af den misogyn "Some Girls" i 1978. Den kontroversielle tekst indeholdt blandt andet:

 (Denne linje blev overdubbet på den amerikanske version )

 (Bandet fik en erklæring fra McQueen med hans samtykkende i ikke at sagsøge dem ved albummets udgivelse for at lempe Ertegüns bekymringer )

Jagger sang, mens Richards og Taylor spillede de elektriske guitarer, og Watts trommerne. Wyman spillede bass, og Stewart klaveret .

Sangen findes som live nummer på albummet Love You Live fra 1977.

Eksterne henvisninger 
Officiel tekst 
Hør The Rolling Stones ”Star Star”

Fodnote 

Rolling Stones-sange
Menlove Avenue

Menlove Avenue er et album af John Lennon fra 1986. Albummet blev udgivet seks år efter John Lennons død i 1980 af hans kone Yoko Ono og produceren Phil Spector.

Titlen Menlove Ave. hentyder til, at John Lennon boede på Menlove Avenue i Liverpool hele sin barndom, hos sin tante Mimi og sin onkel George.

Forsiden på coveret er prydet med et pop art-billede af Lennon, fremstillet af Andy Warhol, og øverst står teksten Menlove Ave. i en rødbrun farve.

Numre

 Here We Go Again (John Lennon og Phil Spector)
 Rock & Roll People (John Lennon)
 Angel Baby (Rosie Hamlin) 
 Since My Baby Left Me (Arthur Crodup)
 To Know Her is to Love Her (Phil Spector)
 Steel and Glass [Live] (John Lennon)
 Scared [Live] (John Lennon)
 Old Dirt Road [Live] (Harry Nilsson og John Lennon)
 Nobody Loves You (When You're Down and Out) [Live] (John Lennon)
 Bless You [Live] (John Lennon)

Album fra 1986
John Lennon-album
Arendsee

Arendsee er en sø i Tyskland. Den ligger i landkreis Altmarkkreis Salzwedel i delstaten Sachsen-Anhalt.

Søen ligger 23 meter over havet og har et areal på 5,1 km². Den er op til 50 meter dyb, og er den største og dybeste naturlige sø i Sachsen-Anhalt. Søen ligger på toppen af en saltkuppel i undergrunden, og er nærmest isoleret, kun forbundet med Elben med en lille bæk. Dette gør at det tager 100 år før alt vandet i søen er udskiftet.

Søer i Tyskland
Sachsen-Anhalt
Junior-VM i ishockey 2008

Juniorverdensmesterskabet i ishockey 2008 var en ishockeyturnering for herrelandshold med spillere født i 1988 eller senere. Turneringen, som blev afviklet fra den 26. december 2007 til 5. januar 2008, var opdelt i fire divisioner, hvor holdet som vandt den øverste division blev kåret som juniorverdensmester 2008. Canada vandt efter at have slået Sverige i finalen med 4-3 efter sudden death. Rusland vandt bronze.

Danmark deltog ved dette VM for første gang i den øverste division.

Øverste division 
Den øverste division afgjordes i Pardubice og Liberec, Tjekkiet, mellem den 26. december 2007 og den 5. januar 2008.

Deltagende nationer

Gruppe A

Gruppe B

Resultater

Indledende gruppespil

Gruppe A 
  Sverige –  Slovakiet 4-3
  Tjekkiet –  Canada 0-3
  Slovakiet –  Canada 0-2
  Tjekkiet –  Danmark 5-2
  Danmark –  Sverige 1-10
  Slovakiet –  Tjekkiet 2-5
  Canada –  Sverige 3-4
  Danmark –  Slovakiet 3-4
  Sverige –  Tjekkiet 4-2
  Canada –  Danmark 4-1

Gruppe B 
  USA –  Kasakhstan 5-1
  Finland –  Rusland 4-7
  Kasakhstan –  Rusland 4-5
  Finland –  Schweiz 4-3 (sudden death)
  Schweiz –  USA 2-4
  Kasakhstan –  Finland 0-5
  Rusland –  USA 2-3
  Schweiz –  Kasakhstan 1-3
  Rusland –  Schweiz 4-3
  USA –  Finland 5-3

Slutspil

Kvartfinaler 
  Canada –  Finland 4-2
  Rusland –  Tjekkiet 4-1

Semifinaler 
  Sverige –  Rusland 2-1 (sudden death)
  USA –  Canada 1-4

Kamp om 5. pladsen 
  Tjekkiet –  Finland 5-1

Bronzekamp 
  USA –  Rusland 2-4

Finale 
  Canada –  Sverige 3-2 (sudden death)

Nedrykningsslutspil 
  Slovakiet –  Schweiz 5-2
  Kasakhstan –  Danmark 6-3
  Schweiz –  Danmark 5-2
  Slovakiet –  Kasakhstan 8-0

Disse resultater betyder at Danmark og Schweiz rykker ned i den næstbedste division. De vil til turneringen i 2009 blive erstattet af Tyskland og Letland.

Slutstilling

Danmarks trup

Eksterne links 
Officiel hjemmeside 

2008
Ishockey i 2007
Ishockey i 2008
Kanton Schaffhausen

Schaffhausen er den nordligste kanton i Schweiz. Hovedstaden hedder ligesom kantonen Schaffhausen. Den er omgivet af Tyskland på tre sider. Mod syd danner Rhinen grænsen til kantonerne Zürich og Thurgau. Schaffhausen består af tre ikke-sammenhængende områder og indeholder desuden en tysk enklave (Büsingen am Hochrhein). Kun i byen Stein am Rhein ved Bodensøens vestlige ende går kantonen et lille stykke over Rhinen.

Henvisninger 

Kantoner i Schweiz
Bodensøen
Extreme Ghostbusters

Extreme Ghostbusters er en amerikansk animeret Tv-serie fra 1997, serien er en spin-off på The Real Ghostbusters. 

Veteranen Dr. Egon Spengler fortsætter sit liv som spøgelsesudrydder hvor hans gamle kollegaer Peter Venkman, Ray Stantz og Winston Zeddemore her erstattes af de unge Kylie Griffin, Eduardo Riviera, Garret Miller og Roland Jackson. Janine Melnitz og Slimer fra den foregående serie, arbejder stadig sammen med Egon i deres hovedkvarter på den gamle brandstation i New York.

Extreme Ghostbusters i Danmark 
I Danmark blev serien serien vist på TV 2 i 1998, med danske stemmer. Figurerne fra serien blev udgivet som legetøj.

Danske stemmer 
 Peter Aude : Egon Spengler
 Johan Vinde : Edouardo Riviéra
 Birgitte Raaberg : Jeanie Melnitz
 Peter Zhelder : Roland Jackson
 Vibeke Hastrup : Kylie Griffin
 Hans Henrik Bærentsen : Garret Miller
 Timm Mehrens : Slimer

Amerikanske stemmer 
 Maurice LaMarche : Egon Spengler
 Rino Romano : Edouardo Riviéra
 Pat Musick : Jeanie Melnitz
 Alfonso Ribeiro : Roland Jackson
 Tara Strong : Kylie Griffin
 Jason Marsden : Garret Miller
 Billy West : Slimer

Computerspil 
 2002 Extreme Ghostbusters: Code Ecto-1 (Game Boy Advance)
 2003 Extreme Ghostbusters (Game Boy Advance)
 2004 Extreme Ghostbusters: The Ultimate Invasion (PlayStation)

Eksterne henvisninger 
 
 Extreme Ghostbusters  på TV.com
 Extreme Ghostbusters  på Ghostbusters Fans 

Animerede tv-serier fra USA
Amerikanske tv-serier fra 1990'erne